Galleri F 15

Galleri F 15 er et kunstgalleri for formidling av samtidskunst på Jeløya i Moss. Institusjonen ble opprettet av Lars Brandstrup i 1966, som det første galleriet av sitt slag. Navnet stammer fra adressen Fossen 15 i Moss, galleriets første lokale.

 Virksomhet 
Galleriet har lokaler i Alby gård. Det arrangerer og produserer biennalen Momentum. Galleriet har en egen kunstsamling, basert på innkjøp fra Momentum. Det viser også Tendenser, en utstillingsserie med nordisk kunsthåndverk. Galleri F 15 har et eget forskningsprogram. 

 Formål og finansiering 
Galleriet eies av Galleri F 15 AS som eies av Østfold fylkeskommune, kommunene Moss, Vestby og Råde og foreningen Galleri F 15 og Momentums venner. Galleriets formål er å skape forståelse for norsk og internasjonal kunst. Virksomheten skal rette seg hovedsakelig mot innbyggerne i Østfold fylke.Årsmelding 2024, se galleriets hjemmeside.

Galleriet fikk i 1995 av kulturdepartementet, status som en av 10 knutepunktinstitusjoner innenfor billedkunst og kunsthåndverk. Det mottok i 2023 statlig støtte som medlem av det nasjonale museumsnettverket. 
 Referanser 

 Eksterne lenker 


Kategori:Kunstgallerier og kunstmuseer i Norge
Kategori:Museer i Østfold
Kategori:Kultur i Moss
Kategori:Etableringer i 1966
Kategori:1966 i Norge
Kategori:Museer etablert i 1966
Kategori:Kunst og kultur i 1966